Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспектор Блага Челева со службена легитимација број 28-0006 изврши вонреден инспекциски надзор над субјектот на инспекциски надзор Црвен крст на Р.С.Македонија Општинска организација Кавадарци- Давател на социјални услуги, со седиште Ул. ,,7.Септември бр.72 б, Кавадарци застапуван од Секретарот Роза Илова и со Записник ИП1 број 16-9 од 13.11.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното:

**Р Е Ш Е Н И Е**

Се наредува на Роза Илова, Секретар на Црвен крст на Р.С.Македонија Општинска организација Кавадарци (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.Давателот на услугата секогаш по настанати промени помеѓу неговател и корисник на услугата помош и нега во домот да соработува и остварува контакти со стручниот работник од Центарот, да го извести стручниот работник од Центарот за настанати**те** промени во давањето на услугата помош и нега во домот кај корисниците Ц. П. и А.П., согласно член 74 став 2 алинеа 1, член 75 и член 106 од Законот за социјалната заштита и член 26 став 1 алинеја 7 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот (,,Службен весник на РСМ,, број 268/2019, 198/2021 и 75/2023).

**Рокот за извршување на изречената инспекциска мерка изнесува 60 дена од приемот на решението**

2.Давателот на услугата да ја евидентира поднесената поплака на корисниците на услугата помош и нега во домот Ц. П. и А. П. согласно член 74 став 2 алинеа 1, член 75 и член 106 од Законот за социјалната заштита и член 30 став 2 од Правилникот за начинот и обемот на социјалните услуги, нормативите и стандардите за давање на социјалните услуги и помош и нега во домот (,,Службен весник на РСМ,, број 268/2019, 198/2021 и 75/2023).

**Рокот за извршување на изречената инспекциска мерка изнесува 60 дена од приемот на решението**

3. Давателот на услугата целосно и правилно да ја утврди фактичката состојба по настанатите состојби кои влијаеле на користењето на услугата помош и нега во домот кај корисниците Ц. П. и А. П. и на координативен состанок да дискутуира за тие состојби, и истото писмено да го верификува и да обезбеди писмена изјава од негователот и корисникот на услугата согласно со 74 став 2 алинеа 1 , член 75 и член 106 од Законот за социјалната заштита и член 26 став 1 алинеа 9 од Правилникот за начинот и обемот на социјалните услуги, нормативите и стандардите за давање на социјалните услуги и помош и нега во домот (,,Службен весник на РСМ,, број 268/2019, 198/2021 и 75/2023).

**Рокот за извршување на изречената инспекциска мерка изнесува 60 дена од приемот на решението**

4.Координаторот во подготвените месечни извештаи за активностите поврзани со давањето на услугата кои ги доставува до Центарот да го прикажува бројот на часови со време на започнување и завршување и видот на активноста за која помош е дадена од страна на негователот за да може стручниот работник од Центарот да има целосен увид за квантитетот и квалитетот на услугата согласно 74 став 2 алинеа 1 и член 75 од Законот за социјалната заштита член 26 став 1 алинеја 11 од Правилникот за начинот и обемот на социјалните услуги, нормативите и стандардите за давање на социјалните услуги и помош и нега во домот (,,Службен весник на РСМ,, број 268/2019, 198/2021 и 75/2023).

**Рокот за извршување на изречената инспекциска мерка изнесува 60 дена од приемот на решението**

5. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Блага Челева со службена легитимација број 28-0006 по поднесена иницијатива број ИП1 16-9 од11.11.2024 година од В. Г. од Кавадарци со стан на ул.Гоце Делчев број 13, ангажирана како неговател од страна на Црвен Крст на РСМ општинска организација Кавадарци изврши вонреден инспекциски надзор над субјектот на инспекциски надзор Црвен крст на Р.С.Македонија Општинска организација Кавадарци, со седиште на седиште Ул.,,7.Септември,, број 72б застапуван од Секретарот Роза Илова.

За констатираните недостатоци и неправилности во постапувањето на давателот на социјални услуги во постапката за давање услуга помош и нега во домот составен е записник број ИП1 16-9 од 13.11.2024 година.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-9 од 19.11.2024 година.

Инспектор за социјална заштита

Блага Челева